kombibácia lieku a výživového doplnku
Dobrý deň, v súčasnosti užívam Flextor 120 tbl. ako kĺbovú výživu (2 tbl. denne), keďže mám problémy s kolenom. Včera mi doktor predpísal Piascledine 300 - 90 tbl. (1 tbl. denne). Je vhodné užívať oba produkty súčasne? Flextor mám ešte na necelý mesiac, potom by som užíval len Piascledine. Ďakujem
Dobrý deň,
ďakujeme za Vašu otázku.
Medzi liekom Piascledine a výživovým doplnkom Advance Flextor nebolo pozorované vzájomné ovplyvnenie účinku. Uvedená kombinácia sa javí byť bezpečná. Vzhľadom na to, že výživové doplnky nepodliehajú klinickému skúšaniu, prípadné interakcie nemuseli byť zachytené. Napriek tomu sa ich súčasné užívanie nevylučuje a v praxi sa aj príležitostne používa.
Prajem pekný zvyšok dňa.
S pozdravom
PharmDr. Veronika Kiabová